蔡珀

蔡珀，字玉卿「同考試官……浙江湖州府長興縣儒學訓導，蔡珀，玉卿，湖廣黄岡縣人，己卯貢士」，《嘉靖四年乙酉科江西鄉試錄》「彌封官……曲靖軍民府陸涼州知州，蔡珀，玉卿，湖廣黃岡縣人，己卯貢士」，《嘉靖十三年甲午科雲貴鄉試錄》，湖廣黃州府黃岡縣人，明朝政治人物。

生平
習春秋，正德十四年（1519年）己卯科第80名舉人「第八十名蔡珀，黃州府學生，春秋」，《正德十四年己卯科湖廣鄉試錄》，嘉靖元年（1522年）任浙江湖州府長興縣訓導『訓導……蔡珀，黃岡人，嘉靖元年任』。[萬曆]《湖州府志》卷十二，嘉靖五年（1526年）任四川鄰水縣知縣「蔡珀，湖廣黃岡人，舉人，嘉靖五年任」，〔嘉靖〕《順慶府志》卷六官師志〔乾隆〕《鄰水縣志》『蔡珀。古黄人。嘉靖五年任』。(道光元年)《鄰水縣志》卷二〔道光十五年〕《道光乙未增修鄰水縣志》，嘉靖七年重修鄰水縣文廟學宮〔先師廟〕「祀典：鄰水縣先師廟：成化十二年知縣于福建，嘉靖七年知縣蔡珀、十二年知縣馮燦重修」，〔嘉靖〕《順慶府志》卷五祠祀志『鄰有學舊矣。自成化迄今六十餘祀，於時縣治創始，百役並興，材艱力骫。兼之董治匪人。亟於就緒。苟且文具。取辦目前。一切趨於簡便。殿廡堂齋庳濕蹇狹。形雖具而寔不充。凡門號廬庫等類。載在禮制者。悉所末備。無以妥聖靈振士氣。以故科目廑廑。才可縷指。歷十數令而莫之釐正。閱歳滋久。材敝益朽。基地益傾。瓦落垣頹。屬目增慨。嘉靖紀元之五載。古黄蔡侯珀來尹茲邑。滌篆詣學。周視嘆曰：鄰岩邑也。風教莫先焉。異端吾儒所弗齒。猶有崇飾其宮者。學校有司首務。顧當如是邪。實吾責也。廼洎學諭樊君相典、訓何君洪高商其事。樊以狀請於當路。得白金近六鎰。分守朱公又資以五十餘金。委判簿葵丘任君臣暨、保安陳君嘉猷蒞其役。遂鳩工庀徒。先起大成殿。爲三重五間。次則堂間數如之。又次兩廡爲間者二十有四。櫺星門砌石爲基。臺門之制始備。先是基址傾仄。因傭壯健施畚鍤。再更寒暑。鑿平山石數十丈。復拓傍近地若千畝。規制始宏敞。適際歲歉。流殍載途。或謂役可紓。侯弗聽曰：吾獨不若范希文之活我饑民。且就此成緒也耶。浮言胥動。此志不移。第約費尚不及十一。爰捐俸貲。獎殷富。發公廪。並體漢法之酎金。傚周官之束矢。經始於嘉靖丙戌春初。訖功於己丑春暮。逾三稔乃告厥成。鄰之士夫僉謂此功之艱。倍於創始。爰走書於予。請紀其事。予謂天下之事。未有不由學而成者。四代之學尚已。禮樂詩書之教。傳記可攷已。循是而降。漢以訓詁。唐以詞章。宋之理學。大明而猶病於記誦嶮巇之習。獵聲華。媒祿利。往往而是。夫學而不以聖人之道。猶弗學也。苟非群聚甄别。而陶範之得所。則亦無以聨師儒。修典法。稽功緒。正習尚。而臻厥大成。傳曰百工居肆。以成其事。又繼云君子學以致其道。蓋惟聖人之道。必全體大用以爲道。君子之學。必明體適用以爲學。大學自明德。以至新民。中庸。由三德達於九經。皆是物也。今廟學新矣。景嚮貞矣。藏修遊息又有所矣。因是而有體具用周之才出。則所以爲天地立極。爲萬世開太平者。於是乎在舉聖道體用大全而一以貫之矣。是蔡侯暨二三君子振勵作人之功。不特著於此邑此時。而且旁行四達。流於世世。其嘉惠後學。不其偉歟。侯行傑才。良政多可紀。此特其一節耳。竹鄰鄰也。初一邑也。余亦邑人也。雖悦道學而未能因輿情見屬。而有事於貞珉。故敢以是考焉』。『重修鄰水縣儒學記』。江萬實。(道光元年)《鄰水縣志》卷四『重修鄰水學宮記』。江萬實。民國《大竹縣志》卷十四。創修教諭衙署『教諭衙署。在縣中街。銀鼎之麓。明嘉靖元年知縣蔡珀、敎諭樊相典、訓導何洪高創修於縣中街。明末爲流寇所燬。址亦爲他姓所占。國朝康熙四十五年知縣徐枝芳仍卽舊基重建今署。乾隆五十年敎諭游文璿增修頭門、儀門、明倫堂、仰止亭。今如故。』。(道光元年)《鄰水縣志》卷一，嘉靖十九年任邳州知州「邳州知州……蔡珀，黃岡人，十九年任」，（乾隆）《徐州府志》卷十二。歷任雲南楚雄府鎮南州知州『正德十四年己卯科……蔡珀，鎮南知州，荊府長史』。[乾隆]《黃岡縣志》卷六、荊藩王府長史『正德十四年己卯科……蔡珀，荊府長史』。[光緒]《黃州府志》卷十五、曲靖府陸涼州知州『陸涼州知州……蔡珀。黃岡人』。[天啓]《滇志》卷十三。

註釋

Category:正德十四年己卯科湖廣鄉試舉人
Category:黃岡人
Category:明朝江西鄉試同考官
Category:明朝長興縣訓導
Category:明朝鄰水縣知縣
Category:明朝邳州知州
Category:明朝鎮南州知州
Category:明朝陸涼州知州
Category:明朝王府長史